වෙනස් කිරීමක් හෝ අනිසි දෙයක් සිදුකර ඇති බවට විත්තියේ නීතිඥවරයා ශබ්ද කෝෂ සහ ලේඛන මගින් නිර්වචනය කරමින් පෙන්වා දුන්නද නීතිය සම්පාදනය කිරීමේදී ව්‍යවස්ථාදායකයේ අරමුණ වී තිබුණේ සාමාන්‍ය අර්ථය ලබාගැනීම බව පෙනේ.මෙහෙයවීමට ඇති සාක්කි මගින් පටිගත කෙරුණු කොටසේ යම් වෙනස්කමක් හෝ අනිසි වෙනස්කමක් කර ඇති බවට අධිකරණයේ අවධානය යොමුකිරීමට විත්තියට ඇති අයිතියට මේ නියෝගය නිසා කිසිම බාධාවක් නොමැත.සාක්කිකරුගේ සාක්කියට විත්තිය දක්වන ලද විරෝධය ප්‍රතික්‍ෂේප කරමින් සාක්කිය ඉදිරිපත් කිරීමට ඉඩ දෙන බව නියෝගයේ සඳහන් වේ.පැමිණිල්ල වෙනුවෙන් ඊයේ පෙනී සිටි නියෝජ්‍ය සොලිසිටර් ජනරාල් බුවනෙක අලුවිහාරේ මහතා අධිකරණය අමතමින් පැමිණිල්ල මෙහෙයවීමට මුල් වරට පැමිණි බැවින් සාක්කි ඉදිරිපත් කිරීමට කල් ලබා දෙන ලෙස ඉල්ලීය.නඩු විභාගය 2011 ජනවාරි 06 දක්වා කල් තැබිණි..